ซาจิ ครอสโร้ด

* ซีซั่น 1
* ซีซั่น 2
* เดอะ มูฟวี่

**ซาจิ ครอสโร้ด** (อังกฤษ: Saji Crossroad ญี่ปุ่น: 沙慈・クロスロード Saji Kurosurōdo) เป็นตัวละครที่ปรากฏในโมบิลสูทกันดั้มดับเบิ้ลโอ ซาจิเด็กวัยรุ่นชาวญี่ปุ่นเป็นคนที่อาศัยอยู่ข้างห้องของเซ็ตสึนะ เอฟ เซย์เอย์ ในซีซั่น 2 ชีวิตของเขาเปลี่ยนไปตลอดกาลและต้องเข้าไปพัวพันกับเซเลสเชียลบีอิ้ง หลังจากการพ่ายแพ้ของเอ-ลอว์สและอินโนเวเตอร์ส ซาจิได้กลับสู่ชีวิตปกติและทำงานที่ลิฟต์วงโคจรของสหพันธ์ปฏิรูปมนุษยชาติใน Mobile Suit Gundam 00 The Movie: -A Wakening of the Trailblazer-

## บุคลิกและตัวละคร

ซาจิเป็นเด็กวัยหนุ่มจิตใจดี ชอบช่วยเหลือผู้อื่น ซาจิยังเป็นนักเรียนที่ขยันขันแข็งและตั้งใจเรียนมากอีกด้วย ในซีซั่น 1 ซาจิเป็นนักเรียนวัยรุ่นที่ใช้ชีวิตอย่างปกติสุข จนกระทั่งเซเลสเชียลบีอิ้งได้ปรากฏตัวขึ้น สิ่งนี้สร้างความสนใจและความอยากรู้อยากเห็นสำหรับซาจิเป็นอย่างมาก การแทรกแทรงด้วยอาวุธของพวกเขามักจะเป็นศูนย์กลางของการสนทนาในชีวิตประจำวันและหัวข้อในการศึกษา น่าเสียดายที่โศกนาฏกรรมจะเกิดขึ้นกับเขาในส่วนที่เกี่ยวข้องกับ Celestial Being ระหว่างพักร้อน หลุยส์ ฮาเลวี่ แฟนสาวของเขาถูกการโจมตีแบบสุ่มสี่สุ่มห้าของ GNW-003 กันดั้มโธรเน่ไดร ซึ่งส่งผลให้เธอได้รับบาดเจ็บสาหัสและเสียมือข้างซ้ายไป ในเวลานั้นเองที่เขาถูกหลุยส์ผลักออกไปเนื่องจากความเจ็บปวดและความรู้สึกผิดที่เธอต้องทนทุกข์ในฐานะผู้รอดชีวิตเพียงคนเดียว ไม่นานหลังจากนั้นซาจิก็ต้องพบกับการตายของคินูเอะ ครอสโร้ดพี่สาวของเขาขณะที่เธอทำการสืบสวนเรื่องราวเกี่ยวกับอิโอเลีย เชนเบิร์กอย่างลับๆ เนื่องจากความสูญเสียอันน่าสลดใจเหล่านี้ ความโกรธและความเกลียดชังจึงเริ่มก่อตัวอยู่ภายในซาจิ ซาจิโทษว่าเป็นความผิดของเซเลสเชียลบีอิ้ง ไม่เพียงแต่สำหรับโศกนาฏกรรมของเขา แต่ยังสำหรับความบิดเบี้ยวและความขัดแย้งที่พวกเขานำมาสู่โลก

หลังจากการพ่ายแพ้ของเซเลสเชียลบีอิ้ง ซาจิพยายามกลับไปใช้ชีวิตปกติเหมือนในอดีต หลุดพ้นจากความไม่สงบและปัญหาของโลก เขาทำงานในฐานะวิศวกรอวกาศเพื่อทำตามสัญญาที่ให้ไว้กับหลุยส์ที่ได้พบกันอีกครั้งในอวกาศ 4 ปีต่อมาในซีซั่นที่ 2 ชีวิตอันแสนสุขของเขาก็พังทลายลงอีกครั้งเมื่อเขาถูกกล่าวหาว่าเป็นสมาชิกของคาตารอน เขาเกือบจะถูกฆ่าหากไม่ได้รับความช่วยเหลือจากเซ็ตสึนะ เอฟ เซย์เอย์ แต่เขายังคงเลือกที่จะซ่อนตัวจากความเป็นจริงและกล่าวหาว่าเซเลสเชียลบีอิ้งพยายามทำให้โลกกลับคืนสู่ความโกลาหลอีกครั้ง การหลบหนีของเขาจากความจริงของเขานำไปสู่โศกนาฏกรรมของคาตารอน การพยายามหนีจากความจริงของเขาทำให้เกิดความสูญเสีย ผลที่ตามมาจากการกระทำของเขาส่งผลกระทบอย่างมากต่อจิตใจของซาจิและปลุกเขาให้ตื่นขึ้นเผชิญกับความน่าสะพรึงกลัวของโลก

ในขณะที่อยู่ภายใต้การคุ้มครองของเซเลสเชียลบีอิ้ง ซาจิยังคงลังเลที่จะให้ความช่วยเหลือ แม้ว่าเขาจะเห็นด้วยกับการหยุดเอ-ลอว์ส แต่เขาไม่สามารถยอมรับต่อสู้ด้วยการฆ่าฟัน ระหว่างการรบที่ลากรานจ์ 3 เขาได้พบกับหลุยส์ ฮาเลวี่อีกครั้ง ซึ่งกลายมาเป็นนักบินของเอ-ลอว์ส ซาจิโทษเซเลสเชียลบีอิ้งเกี่ยวกับสิ่งที่เกิดขึ้นกับหลุยส์  อย่างไรก็ตาม หลังจากที่ได้เห็นความเจ็บปวดจากการสูญเสีย ในที่สุดซาจิก็ตัดสินใจที่จะละทิ้งความเกลียดชังและตั้งเป้าหมายในอนาคต ด้วยความรับผิดชอบในการขับดับเบิ้ลโอไรเซอร์กับเซ็ตสึนะ ซาจิได้ตัดสินใจต่อสู้เพื่อชิงตัวหลุยส์กลับมา

## ทักษะและความสามารถ

ในซีซั่น 1 ซาจิเป็นเพียงเด็กนักเรียน ม.ปลายธรรมดาๆ ได้เรียนรู้วิธีวิศวกรรมการบินและอวกาศและทำอาชีพเสริมเป็นพนักงานร้านพิซซ่า ซาจิมีความสามารถในการทำอาหารและวิศวกรรมระดับพื้นฐาน ในซีซั่น 2 ซาจิกลายเป็นวิศวกรการบินและอวกาศระดับ C สามารถสันนิษฐานได้ว่าทักษะของเขาเพิ่มขึ้นอย่างมากตั้งแต่ทำงานด้านวิศวกรรมอวกาศ หลังจบซีซั่น 2 ซาจิกลายเป็นวิศวกรอวกาศระดับ B โดยรับงานที่ลิฟต์วงโคจร เพื่อดูแลหลุยส์และเข้าร่วมกองกำลังป้องกันของโลกที่ลิฟต์ในเวลาต่อมา

## หุ่นที่เคยขับ

* GNR-010 โอไรเซอร์
	+ GNR-010/XN XN ไรเซอร์
	+ GN-0000+GNR-010 ดับเบิ้ลโอไรเซอร์ (นักบินเสริม)

## แกลเลอรี่

### ออฟฟิเชี่ยลเว็บไซต์

ซีซั่น 1ซีซั่น 2ชุดนักบิน (CB)เดอะ มูฟวี่

## แหล่งข้อมูลอื่น

* The Gundam Wiki (บทความต้นฉบับ-ภาษาอังกฤษ)
* gundam00.net/tv (เว็บไซต์อย่างเป็นทางการ-ภาคอนิเมะ)
* gundam00.net/movie (เว็บไซต์อย่างเป็นทางการ-เดอะ มูฟวี่)